Unni Eikeseth

Unni Eikeseth (født 1974) er en norsk kjemiker, forskningsjournalist og sakprosaforfatter. 

Etter cand. scient. i organisk kjemi fra Universitetet i Bergen i 1998,Unni Eikeseth, 3-amino-3-benzyl-Β-lactam as a conformational controller in peptides, hovedoppgave i kjemi ved Universitetet i Bergen, 1998 startet hun i en stipendiat-stilling (mot doktorgrad), men gikk over til å ta en praktisk-pedagogisk utdanning ved NTNU.Skal lede Newton i Bergens Tidende den 28. juni 2002.

Fra 2002 til 2015 var hun vitenskapsjournalist i NRK. Hun overtok for Ole Andre Sivertsen i 2002 som programleder i Newton, som flyttet redaksjonen til Trondheim der de også laget Schrödingers katt. Hun var i 2010 vitenskapsjournalist på nrk.no og i 2015 tillitsvalgt da NRK kuttet over ti årsverk.Fikk vite hvem som må gå fra NRK i Adresseavisen den 24. mars 2015.

Hun har også jobbet som lektor Trondheim katedralskole i ett år.Unni Eikeseth, egen side hos LinkedIn I 2015 ble hun ansatt som høgskolelektor i naturfag ved Høgskolen i Sør-Trøndelag, Fakultet for lærer- og tolkeutdanning og har fra fusjonen med NTNU i 2016 vært universitetslektor i naturfag ved NTNU.Unni Eikeseth, ansattside hos NTNU

I 2015 utgav hun «Norske forskningsbragder», Bokanmeldelse av Norske forskningsbragder av Jostein Riiser Kristiansen 29.07.2016 om hvordan oppdagelsene fremkom hos Gerhard Armauer Hansen (basiller), Kristian Birkeland (værmelding), Ellen Gleditsch (kjemi), Odd Hassel (kjemi), Asbjørn Følling (biokjemi), Sven Furberg (DNA), John Ugelstad (kjemi), Hans Einar Krokan (kreft), May-Britt Moser & Edvard Moser (hjerne), Sven Wedemeyer (astrofysikk) og Gro Amdam (bier). I 2018 utgav hun boka Jakten på stedsansen om de nobelprisvinnende hjerneforskerne Edvard Moser og May-Britt Moser. Boka har siden blitt oversatt til polsk, engelsk og russisk. Den ble nominert til den polske prisen Madra Ksiazke Roku. (Smart Book Awards) i 2019.

I anledning Det Internasjonale året for Periodesystemet i 2019 gav hun ut Periodesystemet – fra alkymi til kjernekjemi sammen med professor Annette Lykknes. Sammen med Jakten på stedsansen ble denne boken nominert til NTNUs litteraturpris 2020.

Eikeseth er en av forfatterne bak naturfaglæreverket Solaris 5-7 på forlaget Aschehoug.

 Bibliografi  


 2018 Jakten på stedsansen Hvordan Edvard Moser og May-Britt Moser løste en av vitenskapens store gåter ISBN 9788241912375
 2015 Norske forskningsbragder ISBN 9788252186703
 2013 Eksperimentboka, illustrert av Anette Mehl Landmark ISBN 9788243007932
 2008 Newton klimabok ISBN 9788252173567
 2007 Vår utrulege dyreverd / Vår utrolige dyreverden ISBN 9788281782549
 2006 Newton : barnas store vitskapsbok / Newton : barnas store vitenskapsbok ISBN 8252563112

 Referanser 

 Eksterne lenker 


Kategori:Norske journalister
Kategori:Norske pedagoger
Kategori:Norske kjemikere
Kategori:Norske TV-programledere
Kategori:Forskningsjournalistikk
Kategori:Programledere for NRK TV
Kategori:Vitenskapelig ansatte ved NTNU
Kategori:Pedagoger ved Trondheim katedralskole
Kategori:Alumni fra Universitetet i Bergen
Kategori:Personer fra Førde kommune
Kategori:Fødselsdato ikke oppgitt